Iterius primus, de Miremanda, Abbas XXXII. regere incœpit anno 1344. rexit annis iiij. Obiit IV. Idus Februarij anno 1347. in Curia Romana. Iacet in Auenione, in Ecclesia sanctæ Mariæ de Dons. Iste Iterius de Miremanda solemnis doctor Decretorum, Abbas istius loci, felicis memoriæ, facundissimus  eloquentissimus,  sapientia mirabiliter ornatus, rexit istam Ecclesiam  totum Ordinem in magna pace  tranquillitate. Fecit renouari viginti quinque priuilegia antiqua. Item fecit brachium sancti Odilonis argenteū, lapidibus  palliis mirabiliter ornatum,  multo maiora se facturum proposuerat, si diu vixisset. Requiescat in pace. Anno Domini 1346. incœpit maxima mortalitas apud Cluniacum, quæ per tres annos durauit. Antea erant ibi communiter 260. religiosi.